Almal praat oor Amal Clooney se rok | SARIE
FOTO Clemens Bilan / Getty Images	13 Mei 2016
Almal praat oor Amal Clooney se rok	deur SARIE.com-span
SARIE se modespan sê Amal se uitrusting is klassiek, elegant en sjiek. “Amal Clooney het definitief die koppe laat draai met dié rok. Boonop is babageel nie juis een van die rooi tapyt se gunstelinge nie, maar Amal het almal verkeerd bewys! Die eenskouer-neklyn en hoë spleet is beslis ’n wenkombinasie. Dis ’n geval van if you’ve got it, flaunt it!”
En SARIE se styl- en sosiale redakteur, Fanie Cronjé, sê: “Die impak is in die eenvoud van die rok. En die klassieke styl is mooi.”
George het op 6 Mei 55 jaar oud geword – en Amal het op dié dag ’n kinderlike droom van hom laat waar word.
“Ons het ’n pragtige grasperk voor ons huis in Engeland. En as kind het ek gereeld gras gesny. Sy het vir my ’n reuse-grassnyer gekoop vir my verjaardag, die soort waarop jy kan ry. Ek sien so daarna uit om dit te gebruik as ek by die huis kom,” het hy aan ET Canada vertel.